**Lachlan Keith Murdoch** (s. 8. syyskuuta 1971 Lontoo) on brittiläis-yhdysvaltalainen liikemies ja useiden mediatalojen johtaja. Hän nousi marraskuussa 2023 isänsä Rupert Murdochin omistamien News Corpin ja Fox Corporationin puheenjohtajaksi. Murdoch on myös Fox Corporationiin kuuluvan Fox News Channelin toimitusjohtaja.

Murdoch on kasvanut liikemiehen urallansa noudattaen isänsä mallia. He ovat tehneet usein yhteistyötä ja toimineet samoissa konserneissa vaihtelevissa johtotehtävissä. 

Murdoch on urallaan kohdannut monia vaikeuksia erityisesti Fox Newsin oikeuskäsittelyjen myötä. Häntä pidetään näkemyksiltään konservatiivina, ja hänen kerrotaan vihaavan yhdysvaltain entistä presidenttiä Donald Trumpia.

Tausta
------

Lachlan Murdoch syntyi 8. syyskuuta 1971 Lontoossa Britanniassa. Hänen isänsä on Rupert Murdoch ja äitinsä Anna Maria dePeyster, joka on Rupertin toinen vaimo. Hänellä on myös sisarukset James ja Elisabeth. Murdoch on ollut usein riidoissa sisaruksiensa kanssa. He eivät ole pitäneet Murdochin saamasta vallasta ja ovat usein pyrkineet saamaan sitä itselleen.

Perhe muutti Yhdysvaltoihin rahan perässä ja Murdoch kasvoi New Yorkissa. Teini-ikäisenä hän siivosi painokoneita ja luki isänsä sanomalehtiä.

Murdoch kävi arvostettuja yhdysvaltalaisissa kouluja ja valmistui 1994 Princetonin yliopistosta filosofian kandidaatiksi. Hänen kandidaatintutkielmansa "A Study of Freedom and Morality In Kant’s Pratical Philosophy" käsitteli hindulaisuuden pyhiä kirjoituksia sekä vapauden ja moraalin tutkimusta. Yliopistoaikoinaan hän myös pyöritti opiskelijoiden konservatiiviklubia.

Ura
---

### 1989–2014

Murdoch aloitti ensimmäisessä työpaikassaan 18-vuotiaana, ja neljän vuoden päästä hän johti ensimmäistä sanomalehteään News Corpin alaisuudessa Queenslandissa Australiassa. Tuolloin sanomalehdet olivat News Corpin liiketoiminnan ydin. Vuonna 1995 hän päätyi varatoimitusjohtajaksi australialaiseen News Limited -mediakonserniin.

Murdoch palasi New Yorkiin 1996 ja sai paikan News Corporationista, jonka eri johtotehtävissä hän toimi seuraavat kymmenen vuotta. Hän erosi konsernista 2005 ilman julkista selitystä. On väitetty, että hän olisi ajautunut useisiin välikohtauksiin konsernin perustaneen Roger Ailesin kanssa. Murdochin isä päätyi Ailesin puolelle poikaansa vastaan, minkä myötä Murdoch vetäytyi laajemmasta liike-elämästä. Murdoch palasi Sydneyyn Australiaan perheinensä ja pyöritti kymmenen vuotta sijoitusfirmaa. Ensimmäisenä vuonnaan Australiassa Murdoch perusti sijoitusyhtiö Illyrian.

### 2014–2021

Murdoch sopi välit isänsä kanssa vuonna 2014 ja nousi 21st Century Foxin ja News Corpin hallituksiin. Murdochin kanssa riitautunut Ailes erotettiin Foxista heinäkuussa 2016, kun häntä kohtaan oli noussut useita syytöksiä seksuaalisesta häirinnästä. Uhreiksi sanottiin muun muuassa konsernin entinen juontaja Gretchen Carlson sekä Megyn Kelly. Keskiössä hänen erottamisessaan olivat Murdochin veljekset.

Murdoch oli 2017 veljensä kanssa 21st Century Foxin hallituksessa, kun konsernin myymistä Disneylle ehdotettiin. Kauppa toteutettiin kaksi vuotta myöhemmin 71 miljardin dollarin hinnalla, ja veljeksille jäänyt osuus siirtyi Fox Corporationille. Tällöin Lachlan valittiin puheenjohtajaksi ja toimitusjohtajaksi. Vuonna 2020 James erosi News Corporationin johdosta.

### 2021–

Maaliskuussa 2021 Murdoch muutti perheensä kanssa takaisin Australiaan. Hänen vaimonsa pitää suuresti australialaisesta elämäntavasta sekä koulutuksesta. Muutto tapahtui samoihin aikoihin, kun Fox News haastettiin oikeuteen. Äänestyskoneita valmistava Dominion Voting Systems vaati Fox Newsilta vajaan kahden miljardin dollarin korvauksia. Dominionin mukaan Fox oli julkaissut väitteitä, joiden mukaan Dominion olisi peukaloinut Yhdysvaltain presidentinvaalien tulosta Joe Bidenin hyväksi. Lopulta Fox maksoi Dominionille yli 780 miljoonaa dollaria korvauksia.

Vajaa viikko sovun jälkeen Murdoch päätti Fox Corporationin uutiskanavan puheenjohtajan Suzanne Scottin kanssa antaa potkut Foxin tunnetuimmalle juontajalle Tucker Carlsonille. Carlson muun muuassa käyttänyt naistoveristaan nimistystä "cunt". Carlsonin potkujen syy ei kuitenkaan ole täysin selvä, ja se on saanut monia teorioita.

Syyskuussa 2023 uutisoitiin Murdochin isän Rupertin jäämisestä eläkkeelle marraskuussa. Täten Murdoch nousee hänen seuraajakseen News Corpin ja Fox Corporationin hallitukseen.

Näkemykset
----------

Murdoch kannattaa isäänsä enemmän konservatiivisia arvoja. Yleisesti hänen on katsottu vihaavan entisenä Yhdysvaltain presidenttinä toiminutta Donald Trumpia. Trump sekä hänen kannattajansa ovat uusoikeistolaisia, mutta Murdoch on "sivistysporvari", joka on periytynyt amerikkalaisista eliittikouluista.

Yksityiselämä
-------------

Murdoch avioitui mallina ja näyttelijänä työskentelevän Sarah O’Haren kanssa vuonna 1999. He avioituivat maalaistalossa Cavan Stationilla. Se sijaitsee 25 kilometriä lounaaseen Yassista Uudesta Etelä-Walesista. Pariskunnalla on kolme yhteistä lasta. Perhe asuu nykyään Sydneyssä.

Murdoch on kiinnostunut luksusjahdeista ja vuonna 2021 teki 60 miljoonan euron tarjouksen Paul Allenin superjahdista. Maaliskuussa 2023 Murdochin kerrottiin olleen hankkimassa 150 miljoonan dollarin superjahtia.

Joulukuussa 2019 Murdoch hankki 150 miljoonan dollarin kartanon Los Angelesista. Se oli kaupungin kallein asumistarkoitukseen myyty yksittäisen henkilön rakennus. Rakennuksessa on 11 makuuhuonetta ja 18 kylpyhuonetta sekä viinikellari 12 000 pullolla. Lisäksi ulkoalueelta löytyy iso uima-allas ja yksityisiä puutarhoja.

Murdochin vuosittaista palkkaa ei tiedetä, mutta vuonna 2022 hän tienasi yli 21 miljoonaa dollaria.

Lähteet
-------

1. ↑  Lachlan Murdoch | Biography, Companies, Brother, Wife, & Facts | Britannica *www.britannica.com*.  12.10.2023. Viitattu 17.10.2023. (englanniksi)
2. ↑  Helmore, Edward: Headaches at Fox as Lachlan Murdoch takes reins from father Rupert *The Guardian*.  25.11.2023. Viitattu 7.1.2024. (englanniksi)
3. 1 2  Allison Morrow: Who is Lachlan Murdoch, the new chairman of Fox and News Corp? | CNN Business *CNN*.  21.9.2023. Viitattu 17.10.2023. (englanniksi)
4. ↑  Rupert Murdoch's succession drama reaches its finale *BBC News*.  21.9.2023. Viitattu 18.10.2023. (englanniksi)
5. ↑  To claim the throne, Lachlan Murdoch gave up his independence and his relationship with his brother *ABC News*.  23.9.2023. Viitattu 17.10.2023. (englanniksi)
6. 1 2 3 4 5 6 7 8 9 10  Yhdysvaltain vaikutusvaltaisimmat uutiset saivat uuden johtajan – Fox-mediaimperiumia luotsaa nyt seuraava Murdoch, ja hänkin vihaa Trumpia *Yle Uutiset*.  22.9.2023. Viitattu 17.10.2023.
7. ↑  Laura Rodini: Lachlan Murdoch: Everything you need to know about Rupert Murdoch’s successor *TheStreet*.  29.9.2023. Viitattu 17.10.2023. (englanniksi)
8. ↑  Five things to know about Lachlan Murdoch *BBC News*.  21.9.2023. Viitattu 17.10.2023. (englanniksi)
9. 1 2  Who is Lachlan Murdoch, heir apparent of Rupert Murdoch's media empire? *PBS NewsHour*.  23.9.2023. Viitattu 17.10.2023. (englanniksi)
10. ↑  Ed Pilkington, Dominic Rushe: How Lachlan Murdoch became the new head of Fox and News Corp *The Guardian*.  21.9.2023. Viitattu 17.10.2023. (englanniksi)
11. 1 2  Lachlan Murdoch, the new head of the Fox News empire, had a 9-year absence from the company and commutes from Australia *Fortune*. Viitattu 17.10.2023. (englanniksi)
12. ↑  Colin Kruger: Lachlan Murdoch helps ease out Fox boss Roger Ailes *The Sydney Morning Herald*.  20.7.2016. Viitattu 17.10.2023. (englanniksi)
13. ↑  Andrew Hornery: Lachlan Murdoch due to leave Australia, headed for New York *The Sydney Morning Herald*.  3.9.2021. Viitattu 17.10.2023. (englanniksi)
14. ↑  Lachlan Murdoch launches Illyria *www.ft.com*. Viitattu 18.10.2023.
15. ↑  Murdoch nosti poikansa mediaimperiuminsa johtoon *www.iltalehti.fi*. Viitattu 17.10.2023.
16. ↑  Molly Redden: Roger Ailes leaves Fox News in wake of sexual harassment claims *The Guardian*.  21.7.2016. Viitattu 17.10.2023. (englanniksi)
17. ↑  Britney Nguyen, Lakshmi Varanasi, Sonam Sheth: Meet Fox News' new leader Lachlan Murdoch, who inherits a media empire now that his father is officially stepping down *Business Insider*. Viitattu 18.10.2023. (englanniksi)
18. ↑  David Faber: 21st Century Fox has been holding talks to sell most of the company to Disney: Sources *CNBC*.  6.11.2017. Viitattu 18.10.2023. (englanniksi)
19. ↑  Erich Schwartzel, Joe Flint: Disney Closes $71.3 Billion Deal for 21st Century Fox Assets *Wall Street Journal*.  20.3.2019. Viitattu 18.10.2023. (englanniksi)
20. ↑  James Murdoch Resigns From News Corp, Ending Role in Family Empire *nytimes.com*. Viitattu 18.10.2023.
21. ↑  Thomas Moore: Lachlan Murdoch and family temporarily moving back to Australia *The Hill*.  30.3.2021. Viitattu 17.10.2023. (englanniksi)
22. ↑  Amanda Meade: What does Lachlan Murdoch’s elevation mean for News Corp in Australia? *The Guardian*.  22.9.2023. Viitattu 18.10.2023. (englanniksi)
23. ↑  Yhdysvalloissa alkaa paljon huomiota herättävä oikeudenkäynti valehtelusta ja loanheitosta syytettyä Fox News -uutiskanavaa vastaan *Yle Uutiset*.  18.4.2023. Viitattu 18.10.2023.
24. ↑  Fox Newsin ja CNN:n tähtijuontajille potkut *demokraatti.fi*.  25.4.2023. Viitattu 18.10.2023.
25. ↑  Corbin Bolies,Justin Baragona: Tucker Carlson’s ‘C-Word’ Use on Display in Unredacted Dominion Docs *The Daily Beast*.  4.5.2023. Viitattu 18.10.2023. (englanniksi)
26. ↑  Ryan Hogg: 7 theories for why Tucker Carlson got fired from Fox News *Business Insider*. Viitattu 18.10.2023. (englanniksi)
27. ↑  STT–AFP-Ritzau: Mediamoguli Rupert Murdoch, 92, jää eläkkeelle *Ilta-Sanomat*.  21.9.2023. Viitattu 17.10.2023.
28. ↑  Lachlan Murdoch Is 'More Conservative' than Dad Rupert, Says Source: 'Could Go All Out for Trump' (Exclusive) *Peoplemag*. Viitattu 17.10.2023. (englanniksi)
29. ↑  Anupal Sraban Neog: Who is Lachlan Murdoch married to? All about his wife, kids and net worth in wake of Rupert Murdoch succession *www.sportskeeda.com*.  22.9.2023. Viitattu 17.10.2023. (englanniksi)
30. 1 2  Marina Licht: As Rupert Murdoch steps down as chairman of Fox and News Corp, a look at his son Lachlan's net worth, and wife *nationalworld.com*. Viitattu 18.10.2023.
31. ↑  Lachlan Murdoch is now at the helm of his father's business. What do we know about his rise? *ABC News*.  22.9.2023. Viitattu 17.10.2023. (englanniksi)
32. ↑  Lachlan Murdoch bids for Paul Allen’s superyacht *Australian Financial Review*.  8.8.2021. Viitattu 17.10.2023. (englanniksi)
33. ↑  Aidan Wondracz: Lachlan Murdoch to soon receive $150million superyacht *Mail Online*.  27.3.2023. Viitattu 18.10.2023.
34. ↑  Chris DiLella,Robert Frank: Take a look inside of Lachlan Murdoch's new $150 million LA mansion *CNBC*.  12.12.2019. Viitattu 18.10.2023. (englanniksi)
35. ↑  Laura Rodini: Fox News worth: What exactly Lachlan Murdoch inherited *TheStreet*.  29.9.2023. Viitattu 18.10.2023. (englanniksi)

Kirjallisuutta
--------------

* Paddy Manning: *The Successor: The High-Stakes Life of Lachlan Murdoch*. Blackstone Publishin, 2022. ISBN 9798212322898.

Aiheesta muualla
----------------

* Kuvia tai muita tiedostoja aiheesta **Lachlan Murdoch** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |